ΓΡΑΠΤΗ ΕΡΩΤΗΣΗ E-0826/00

υποβολή: Bart Staes (Verts/ALE) προς την Επιτροπή

(21 Μαρτίου 2000)

Θέμα: Κυνοδρομίες (αγγλικών λαγωνικών greyhounds)

Κατά τα μέσα Ιανουαρίου 1999 ο Επίτροπος κ. Fischler δήλωσε ότι είχε πληροφορηθεί τις ειδήσεις στον Τύπο για την κακομεταχείριση αγγλικών λαγωνικών που προορίζονται για κυνοδρομίες(1). Από τη στιγμή που τα σκυλιά είναι άχρηστα πλέον για τη συμμετοχή σε κυνοδρομίεςφίστανται απάνθρωπη κακομεταχείριση. Σύμφωνα με τον κ. Fischler δεν χορηγείται κοινοτική ενίσχυση σε επιχειρήσεις εκτροφής αγγλικών λαγωνικών στην Κοινότητα

1. Μπορεί η Επιτροπή να επιβεβαιώσει ότι δεν χορηγείται με κανέναν τρόπο κοινοτική ενίσχυση σε επιχειρήσεις, άτομα και ή οργανώσεις που ασχολούνται με την εκτροφή λαγωνικών στην Κοινότητα; Εάν όχι, προτίθεται η Επιτροπή να εξετάσει τα προγράμματα χρηματοδοτικής ενίσχυσης, προκειμένου να διευκρινίσει πλήρως εάν χορηγείται ή όχι κοινοτική ενίσχυση σε επιχειρήσεις, άτομα και/ ή οργανώσεις που εκτρέφουν αγγλικά λαγωνικά στην Κοινότητα;

2. Χορηγεί η Επιτροπή άραγε κοινοτική ενίσχυση σε επιχειρήσεις, άτομα και/ ή οργανώσεις που διοργανώνουν κυνοδρομίες με λαγωνικά στην Κοινότητα; Εάν ναι, σε ποιό ποσό ανέρχεται αυτή η ενίσχυση ετησίως και σε ποιόν χορηγείται;

3. Μπορεί άραγε η Επιτροπή, βάσει τηςφιστάμενης ευρωπαϊκής νομοθεσίας, να επεμβαίνει κατά της κακομεταχείρισης λαγωνικών στα 15 κράτη μέλη της Ε.Ε.; Εάν ναι, είναι διατεθειμένη να μεριμνήσει για τη διεξαγωγή έρευνας όσον αφορά την κακομεταχείριση αγγλικών λαγωνικών για την οποία γίνεται λόγος στα μέσα μαζικής ενημέρωσης;

(1) ΕΕ C 207 της 21.7.1999, σελ. 90.

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0826/00 και E-0919/00

(19 Απριλίου 2000)

H Eπιτροπή ανησυχεί πολύ για την καλή μεταχείριση των ζώων και δίνει στο θέμα αυτό προτεραιότητα. Υπάρχουν κοινοτικοί κανόνες για τα ζώα συμπεριλαμβανομένων των σκύλων, για την προστασία τους κατά τη μεταφορά και για τη χρήση τους για σκοπούς έρευνας.

Βάσει του πρωτοκόλλου για την προστασία και την καλή μεταχείριση των ζώων που επισυνάπτεται στη συνθήκη ΕΚ, η Κοινότητα και τα κράτη μέλη λαμβάνουνπόψη τις απαιτήσεις για την καλή μεταχείριση των ζώων, όταν διατυπώνουν και εφαρμόζουν την κοινοτική πολιτική στους τομείς της γεωργίας, των μεταφορών, της εσωτερικής αγοράς και της έρευνας, τηρώντας ταυτόχρονα τις νομικές ή διοικητικές διατάξεις και τα έθιμα των κρατών μελών που αφορούν ιδίως θρησκευτικές τελετές, πολιτιστικές παραδόσεις και την τοπική κληρονομιά.

Αντιθέτως, οι συνθήκεςπό τις οποίες τα σκυλιά όπως τα λαγωνικά, εκτρέφονται και συμμετέχουν σε κυνοδρομίες στα κράτη μέλη δεν διέπονται από την κοινοτική νομοθεσία και συνεπώς, το θέμα αυτόπάγεται στην αποκλειστική δικαιοδοσία των σχετικών κρατών μελών. Εφόσον εναπόκειται σε κάθε κράτος μέλος η εξεύρεση λύσης στο πρόβλημα αυτό, η Επιτροπή μπορεί μόνο να ζητήσει από τις αρμόδιες αρχές την εξάλειψη της κακομεταχείρισης στην οποία αναφέρεται το Αξιότιμο Μέλος του Κοινοβουλίου.

Η Επιτροπή μπορεί επίσης να επιβεβαιώσει ότι επί του παρόντος δεν χορηγείται καμία κοινοτική ενίσχυση για επενδύσεις για την εκτροφή λαγωνικών ή για την οργάνωση κυνοδρομιών. Είναι πιθανό οι ενισχύσεις της Κοινότητας να χορηγούνται για άλλους σκοπούς σε εταιρείες, άτομα ή οργανώσεις που εκτρέφουν λαγωνικά ή που συμμετέχουν σε κυνοδρομίες λαγωνικών στην Κοινότητα. Στις περιπτώσεις αυτές, η κοινοτική χρηματοδότηση δεν χορηγείταιπό τον όρο ότι οι δικαιούχοι δεν εκτρέφουν λαγωνικά ή δεν συμμετέχουν σε κυνοδρομίες και η Επιτροπή δεν έχει στοιχεία για τους δικαιούχους αυτούς.